
	1.
	Likumprojekts (grozījumi)
 Likums stājas spēkā 2027. gada 1. janvārī.
	Iebildums (FM - 06.05.2026.)
Ievērojot protokollēmuma projekta 2.punktā paredzēto, ka likumprojekta virzība paredzama valsts budžeta likumprojekta pavadošo likumprojektu paketē, lūdzam likumprojektā un anotācijas 1.2. sadaļā precizēt likumprojekta spēkā stāšanās termiņu, ņemot vērā, ka 2026. gads ir Saeimas vēlēšanu gads un saskaņā ar Likuma par budžeta un finanšu vadību 21. panta trešajā daļā noteikto Saeimas vēlēšanu gadā valsts budžeta likuma (budžeta likumprojektu paketes) projekts iesniedzams Saeimai ne vēlāk kā četrus mēnešus pēc tam, kad jaunievēlētā Saeima izteikusi Ministru kabinetam savu uzticību.
Piedāvātā redakcija
-
	Ņemts vērā
Precizēta redakcija, ka likums stājas spēkā vienlaikus ar likumu "Par valsts budžetu 2027. gadam un budžeta ietvaru 2027., 2028., 2029. un 2030. gadam."
	Likumprojekts (grozījumi)
 Likums stājas spēkā vienlaikus ar likumu "Par valsts budžetu 2027. gadam un budžeta ietvaru 2027., 2028., 2029. un 2030. gadam."

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 06.05.2026.)
Vēršam uzmanību, ka PVN atbrīvojumu konkrētam darījumam nosaka atbilstoši PVN Direktīvas regulējumam. Tas, ka Satiksmes ministrija meklē risinājumu, lai iekļautos tai piešķirtā valsts budžeta līdzekļu ietvaros, nevar būt par pamatojumu atbrīvojuma no PVN noteikšanai. Tādējādi ir svītrojama 1.3. sadaļas “Pašreizējā situācija, problēmas un risinājumi” daļā “Risinājuma apraksts” pirmā un otrā rindkopa. Tāpat ir svītrojama priekšpēdējā rindkopa par saraksti ar Finanšu ministriju, tā nav anotācijā iekļaujama informācija, ņemot vērā, ka sagatavotais likumprojekts tiek skaņots ar Finanšu ministriju.
Piedāvātā redakcija
-
	Ņemts vērā
Starpinstitūciju sanāksmē 01.06.2026. panākta vienošanās - precizēta likumprojekta anotācijas 1.3.sadaļa:
1. Svītrota informācija par 2010.gada Eiropas Komisijas formālo paziņojumu pārkāpumu lietā Nr.2010/2050;
2. Problēmas apraksts papildināts ar detalizētiem skaidrojumiem:
 - par vēsturiskām izmaiņām tiesību normās, kas nosaka tos pakalpojumus, kurus neapliek ar  PVN, lai sniegtu skaidrāku priekšstatu, kā šis regulējums tika piemērots attiecībā uz pasta pakalpojumiem;
- ietverta papildu informācija par izmaiņām pasta regulējumā attiecībā uz abonēto preses piegādes pakalpojumiem;
3. Risinājuma apraksts
- svītrota pirmā un otrā rindkopa ar informāciju par līdzekļu nepietiekamību valsts budžetā;
- iekļauts papildus teikums, skaidrojot likumprojekta pamatojumu, norādot, ka PVN atbrīvojums tiks piemērots uz UPP grozā esošiem pakalpojumiem, uz kuriem UPP sniedzējam noteikts pienākums to sniegt;
-svītrota rindkopa par saraksti ar Finanšu ministriju.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 06.05.2026.)
Lūdzam anotācijas 3.sadaļas:
     - 1.1. apakšpunktā ailēs “saskaņā ar valsts budžetu kārtējam gadam” un "saskaņā ar vidēja termiņa budžeta ietvaru" 2026., 2027. un 2028. gadam norādīt PVN ieņēmumu plānu atbilstoši likumam “Par valsts budžetu 2026. gadam un budžeta ietvaru 2026., 2027. un 2028. gadam”;
     - 1.1. apakšpunktā ailē “izmaiņas salīdzinot ar vidēja termiņa budžeta ietvaru” 2027., 2028. un 2029.gadam norādīt PVN ieņēmumu samazinājumu ne tikai apmērā, ko saistībā ar abonētās preses piegādi sedz no valsts budžeta, bet aprēķināt un norādīt PVN ieņēmumu samazinājumu, ko saistībā ar likumprojektā paredzēto par abonētās preses piegādi nebūs jāveic arī preses izdevējam, vienlaikus attiecīgi precizējot un papildinot sniegto informāciju 6. punktā;
     - aizpildīt 5.1.apakšpunktu;
     - 6. punktā un punktā “Cita informācija” norādīt Satiksmes ministrijas valsts budžeta programmas 02.00.00 nosaukumu.
Piedāvātā redakcija
-
	Ņemts vērā
Precizēta anotācijas 3. sadaļa. 
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 06.05.2026.)
Fiskālās disciplīnas likuma 9. pants paredz, ka ja Ministru kabinets iesniedz Saeimā vai Ministru kabinets pieņem normatīvo aktu, kas izraisa valsts budžeta likumā plānoto valsts budžeta ieņēmumu samazinājumu, Ministru kabinets nodrošina, ka vienlaikus stājas spēkā arī tāds normatīvais akts vai tādi normatīvie akti, kas kompensē ieņēmumu samazinājumu. Kompensēšana notiek, palielinot ieņēmumus vai samazinot izdevumus.
Vēršam uzmanību, ka anotācijas sadaļas 3. Tiesību akta projekta ietekme uz valsts budžetu un pašvaldību budžetiem apakšsadaļā Cita informācija norādītais priekšlikums "Atceļot maksājumus par PVN, SM budžetā programmā  02.00.00 esošos līdzekļus būs iespējams izlietot kā valsts līdzmaksājuma daļu par abonēto preses piegādes pakalpojumiem, samazinot  Pasta likumā noteikto valsts budžeta saistību izpildei nepieciešamo līdzekļu iztrūkumu" nevar kalpot par kompensējošo pasākumu ieņēmumu samazinājumam, kas radīsies likumprojekta apstiprināšanas rezultātā.
Lūdzam piedāvāt citu kompensējošo pasākumu.
 
Piedāvātā redakcija
-
	Nav ņemts vērā
Pārrunāts starpinstitūciju sanāksmē 01.06.2026.  Nav panākta vienošanās. Nav plānots samazināt finansējuma apmēru Satiksmes ministrijas budžeta programmā 02.00.00. "Kompensācijas par abonētās preses piegādi un saistību izpildi”, jo jau šobrīd ir prognozējams, ka piešķirto līdzekļu apmērs būs mazāks, nekā nepieciešams, arī gadījumā, ja nebūtu jāmaksā PVN par abonētās preses piegādes pakalpojumiem. 
Precizēts apraksts likumprojekta anotācijas 3.sadaļas 6.punktā.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	5.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (FM - 06.05.2026.)
Lūdzam svītrot tabulā norādīto informāciju, tā nav korekta attiecībā uz virzāmo grozījumu.
Piedāvātā redakcija
-
	Nav ņemts vērā
Starpinstitūciju sanāksmē 01.06.2026. panākta vienošanās. Anotācijas 5.4. sadaļas 1.tabula nav svītrota, ņemot vērā TM priekšlikumus saglabāt to (sk. izziņas 12.p.). Ievērojot FM iebildumu, 1.tabulā ietvertā informācija ir precizēta, kā arī svītrota informācija par 2010.gada Eiropas Komisijas formālo paziņojumu pārkāpumu lietā Nr.2010/2050.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	6.
	MK sēdes protokollēmuma projekts
 Likumprojekts "Grozījums Pievienotās vērtības nodokļa likumā"
	Iebildums (FM - 06.05.2026.)
Lūdzam papildināt protokollēmumu ar punktu šādā redakcijā:
Piedāvātā redakcija
Satiksmes ministrijai nodrošināt, ka likumprojekta "Par valsts budžetu 2027. gadam un budžeta ietvaru 2027., 2028., 2029. un 2030. gadam" sagatavošanas procesā tiek samazināti izdevumi Satiksmes ministrijas valsts budžeta programmā xx, kas kompensē likumprojekta "Grozījums Pievienotās vērtības nodokļa likumā" negatīvo ietekmi uz vispārējās valdības budžeta ieņēmumiem.
	Nav ņemts vērā
Pārrunāts starpinstitūciju sanāksmē 01.06.2026. Nav panākta vienošanās. Ar likumprojektu nav plānots samazināt finansējuma apmēru Satiksmes ministrijas budžeta programmā 02.00.00. "Kompensācijas par abonētās preses piegādi un saistību izpildi”, jo jau šobrīd ir prognozējams, ka piešķirto līdzekļu apmērs būs mazāks, nekā nepieciešams, arī gadījumā, ja nebūtu jāmaksā PVN par abonētās preses piegādes pakalpojumiem.  
Precizēts apraksts likumprojekta anotācijas 3.sadaļas 6.punktā.
	MK sēdes protokollēmuma projekts
 Likumprojekts "Grozījums Pievienotās vērtības nodokļa likumā"

	7.
	Likumprojekts (grozījumi)
1. pants. "c) abonēto preses izdevumu savākšana, šķirošana, pārvadāšana un piegāde."
	Priekšlikums (FM - 06.05.2026.)
Lūdzam precizēt vārdu galotnes atbilstoši kā ir 52.panta pirmās daļas 1.punkta "a" un "b" apakšpunktā.
Piedāvātā redakcija
-
	Ņemts vērā
Precizētas atbilstoši galotnes.
	Likumprojekts (grozījumi)
 "c) abonēto preses izdevumu savākšanu, šķirošanu, pārvadāšanu un piegādi."

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 06.05.2026.)
Lūdzam anotācijas 1.3. sadaļas “Pašreizējā situācija, problēmas un risinājumi” daļā “Problēmas apraksts” trešās rindkopas pēdējā teikumā “Arī likumprojekta anotācijā tika norādīts, ka direktīvas prasība ieviesta daļēji.” skaidri norādīt par kādu likumprojektu un par kādu direktīvu ir domāts. Tāpat lūdzam šīs 1.3. sadaļas daļā “Pašreizējā situācija” attiecībā uz pievienotās vērtības nodokli visā tekstā lietot norādīto apzīmējumu “PVN”, jo vietām ir lietots “nodoklis”.
Piedāvātā redakcija
-
	Ņemts vērā
Precizēta redakcija, pievienojot atsauci gan uz direktīvu, gan uz konkrēto likumprojekta anotāciju, izsakot šādā redakcijā: "Arī likumprojekta "Grozījumi likumā "Par pievienotās vērtības nodokli"" anotācijā (pieejama šeit: https://titania.saeima.lv/LIVS10/SaeimaLIVS10.nsf/0/D944B0ACC6D3DF2CC22578C7003C4F9F?OpenDocument) tika norādīts, ka PVN direktīvas prasība ieviesta daļēji."
	Anotācija (ex-ante)
1.3. Pašreizējā situācija, problēmas un risinājumi

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 06.05.2026.)
Anotācijas 1.3. sadaļas “Pašreizējā situācija, problēmas un risinājumi” daļā “Problēmas apraksts” ir norādīs “Ar 2011.gada 21.jūlija likumu tika izstrādāti grozījumi PVN Likumā”. Lūdzam precizēt, skaidri norādot, par kādu likumu ir domāts un ņemt vērā, ka PVN likums ir stājies spēkā ar 2013.gada 1.janvāri.
Piedāvātā redakcija
-
	Ņemts vērā
Teikums izteikts šādā redakcijā: "Ar 2011.gada 21.jūlija pieņemtajiem grozījumiem likumā “Par pievienotās vērtības nodokli”, kuri  stājušies spēkā 2011. gada 1.oktobrī (https://www.vestnesis.lv/ta/id/233726-grozijumi-likuma-par-pievienotas-vertibas-nodokli-), uzskaitīti konkrēti pakalpojumi, kurus sniedz UPP sniedzējs un kuri atbrīvoti no PVN piemērošanas."
	Anotācija (ex-ante)
1.3. Pašreizējā situācija, problēmas un risinājumi

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 06.05.2026.)
Lūdzam izvērtēt un papildināt anotācijas 1.3. sadaļas “Pašreizējā situācija, problēmas un risinājumi” daļā “Problēmas apraksts” pēdējo teikumu ar palīgteikumu, kas attiecībā uz abonētās preses piegādes pakalpojumiem paskaidro, ja tie ir UPP  tvērumā un tos nodrošina UPP sniedzējs.
Piedāvātā redakcija
-
	Ņemts vērā
Pēdējais teikums attiecīgi papildināts. 
	Anotācija (ex-ante)
1.3. Pašreizējā situācija, problēmas un risinājumi

	11.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (FM - 06.05.2026.)
Lūdzam anotācijas 2.1. sadaļā attiecībā uz juridiskām personām svītrot palīgteikumu “kuras savā darbībā piemēro PVN nodokļa maksāšanas un priekšnodokļa atskaitīšanas kārtību”.
 
Piedāvātā redakcija
-
	Ņemts vērā
Teksts “kuras savā darbībā piemēro PVN nodokļa maksāšanas un priekšnodokļa atskaitīšanas kārtību” svītrots. 
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	12.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Priekšlikums (TM - 06.05.2026.)
Anotācijas 1.3. sadaļā norādīta likumprojekta sasaiste ar Eiropas Parlamenta un Padomes 1997. gada 15. decembra Direktīvu 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un kvalitātes uzlabošanai (turpmāk – Pasta direktīva), kas izriet arī no atsauces uz Eiropas Komisijas uzsāktajām pārkāpuma procedūrām. Aicinām attiecīgi papildināt anotācijas 5. sadaļu - ja likumprojektā direktīva nav pārņemta tieši, tad lūdzam aizpildīt 5.sadaļas iedaļu "Cita informācija", norādot Pasta direktīvas attiecīgās normas, ar kurām likumprojektam ir sasaiste, un skaidrojot sasaisti.
Piedāvātā redakcija
-
	Ņemts vērā
Starpinstitūciju sanāksmē 01.06.2026. panākta vienošanās. Anotācijas 5.4. sadaļā precizēta 1.tabula, ievērojot FM iebildumu (sk. izziņas 5.punktu),  un svītrojot informāciju par 2010.gada Eiropas Komisijas formālo paziņojumu pārkāpumu lietā Nr.2010/2050.
 
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām

	13.
	MK sēdes protokollēmuma projekts
2. Valsts kancelejai sagatavot likumprojektu iesniegšanai Saeimā likumprojekta "Par valsts budžetu 2027. gadam un budžeta ietvaru 2027., 2028. un 2029. gadam" pavadošo likumprojektu paketē.
	Priekšlikums (FM - 06.05.2026.)
Lūdzam protokollēmuma projekta 2. punktā precizēt valsts budžeta likumprojekta nosaukumu uz “Par valsts budžetu 2027. gadam un budžeta ietvaru 2027., 2028., 2029. un 2030. gadam”, jo saskaņā ar Likumā par budžetu un finanšu vadību noteikto terminoloģiju, kas spēkā no 01.01.2026., vidējs termiņš ir četru gadu periods. Attiecīgus precizējumus lūdzam veikt arī anotācijas 1.2. un 1.3. sadaļās.
Piedāvātā redakcija
-
	Ņemts vērā
Precizēts MK protokollēmuma projekta punkts. 
	MK sēdes protokollēmuma projekts
2. Valsts kancelejai sagatavot likumprojektu iesniegšanai Saeimā likumprojekta "Par valsts budžetu 2027. gadam un budžeta ietvaru 2027., 2028., 2029. un 2030. gadam" pavadošo likumprojektu paketē.



